jkorsvik/nowiki_second_scrape_merged huggingface dataset:
Forrest Smithson

Forrest Custer Smithson (født 26. september 1881 i Portland, Oregon, død 24. november 1962 i Contra Costa County, California) var en amerikansk friidrettsutøver som deltok i de olympiske leker 1908 i London. 
Smithson var teologistudent ved Oregon State University. I 1907 og 1908 vant han AAU-tittelen på 120 yards hekk. I finalen på 110 meter hekk under Sommer-OL 1908 i London stilte fire amerikanere til start. Smithson vant en overlegen seier, og satte ny verdensrekord med tiden 15,0.


== OL-medaljer ==
1908  London -  Gull i friidrett, 110 meter hekk  USA


== Referanser ==


== Eksterne lenker ==
(en) Forrest Smithson – Olympedia 
(en) Forrest Smithson – Sports-Reference (OL-resultater – arkivert)
Gråbrødretorv (København)

Gråbrødretorv er et smalt og langstrakt torg i sentrale København, oppkalt etter gråbrødrene i et nærliggende fransiskanerkloster. Gråbrødreklosteret ble opprettet i 1238.
Torget ligger ikke så langt fra Rundetårn, og støter opp til Kejsergade, Klosterstræde og Niels Hemmingsens Gade. 
Gråbrødretorv utmerker seg ved en helhetlig, gammel bebyggelse, og all bebyggelse omkring torget er freda. Særlig verdifull er husrekka 1-9, som kan sises å være en tidlig form for typehus, oppført som bolighus for borgere etter den store bybrannen i 1728, tegna av overlandbyggmester J.C. Krieger. Mot torget er de fleste av disse husene grunnmurt med glattpussa fasader uten relieff og med markerte arker. De er malt i originale, kraftige farger i rødt, gult og grønt. Fasadene mot gården og sidehusene er i bindingsverk.


== Ulfelds Plads ==
På restene av en del av klosterruinene bygget Corfitz Ulfeldt (1660–1664) hus. Plassen ble i en årrekke etter dette kalt Ulfelds Plads. Ulfeldt falt fra maktens tinder i 1663 og ble fratatt gods og gull. Huset ble ødelagt og sten for sten brutt ned og gjort om til en offentlig plass. Midt på plassen ble det satt opp et minnesmerke til spott og spe med en inskripsjon hvor det sto:
Forræderen: Corfitz Ufeldt (WF): Til Ævig Spott: Skam og Skiendsel:
I 1841 skiftet torvet navn til det nåværende Gråbrødretorv og året etter fjernet myndighetene minnesmerket.


=== «Kærlighed uden Strømper» i nr. 3 ===
Johan Herman Wessel bodde i andre etasje i nr. 3 i perioder i tidsrommet 1760–1780. Det var her han skrev Kærlighed uden Strømper og huset kalles i dag Wessels Hus.
I 1773 ble stykket satt opp på Det Kongelige Teater og den 29. mars ble det rykket inn en annonse i Adresseavisen hvor det sto:
Denne Aftens Indtægter tilhøre Forfatteren, hos hvem Sedlerne faas i no. 127 på UlfeIds Plads, saavel som ved Indgangen.

Året etter rykket Wessel selv inn en annonse og skrev:
Kærlighed uden Strømper forøget med en Epilog og sælges paa Ulfeids Plads i no.127 anden Sal til Gaden for 24 Skilling uindheftet og 28 Skilling heftet.


== Brann og bombardement ==
Da København brant i 1728 ble de fleste husene rundt Ulfeldts Plads flammenes rov og derfor er de fleste av husene man ser i dag fra tiden etter. På folkemunne ble husene ofte kalt «ildebrandshuse». Husene som ligger på vestsiden av torvet ble oppført etter bombardementet i 1807.


== Gråbrødretorv i dag ==
Gråbrødretorv fikk status som gågate i 1968 og er preget av alle restaurantene og kaféene hvor man gjerne sitter ute i sommerhalvåret.


== Freda bygninger ==


== Referanser ==
Frederick Kelly (friidrettsutøver)

Frederick Warren Kelly (født 12. september 1891 i Orange i California, død 7. mai 1974 i Medford i Oregon) var en amerikansk friidrettsutøver. 
Under OL 1912 i Stockholm vant Frederick Kelly 110 meter hekk på tiden 15,1, etter at løpets favoritt, John Nicholson, hadde falt ved den åttende hekken. Utøvere fra USA tok alle medaljene i øvelsen, James Wendell sølv og Martin Hawkins kom på tredjeplass.  


== OL-medaljer ==
1912  Stockholm -  Gull i friidrett, 110 meter hekk


== Eksterne lenker ==
(en) Frederick Kelly – Olympics.com 
(en) Frederick Kelly – Olympic.org 
(en) Frederick Kelly – Olympedia 
(en) Frederick Kelly – Sports-Reference (OL-resultater – arkivert)
Noroc

Noroc (LYLD) er ikke en anerkjent griserase, men en såkalt trerasekrysning mellom ei torasekrysset (50/50) norsk landsvin/norsk yorkshirepurke og en torasekrysset (50/50) norsk landsvin/duroc råne. En noroc besår således av 50% norsk landsvin, 25% norsk yorkshire og 25% duroc.
Noroc er et norsk produksjonssvin utviklet av Gilde Norsk Kjøtt og Norsvin. Kjøtt fra denne grisen markedsføres under merkenavnet «Edelgris».


== Se også ==
Gris
Tommy Thomson

Earl John Tommy Thomson (født 15. februar 1895 i Saskatchewan, død 19. april 1971) var en kanadisk hekkeløper. 
Da Thomson var åtte år gammel, flyttet familien til California. Familien søkte aldri om amerikansk statsborgerskap, og han ble tatt ut på Canadas lag til OL 1920 i Antwerpen. I 1918 hadde han vunnet AAU-mesterskapet i hekkeløp, og i 1920 satte han ny verdensrekord på 110 meter hekk med tiden 14,4. Denne rekorden ble ikke forbedret før i 1931, men den ble tangert av flere løpere.
I OL-finalen vant Earl Thomson en klar seier foran sine amerikanske rivaler Harold Barron og Frederick Murray.


== OL-medaljer ==
1920  Antwerpen -  Gull i friidrett, 110 meter hekk  Canada


== Referanser ==


== Eksterne lenker ==
(en) Tommy Thomson – Olympics.com 
(en) Tommy Thomson – Olympic.org 
(en) Tommy Thomson – Olympedia 
(en) Tommy Thomson – Sports-Reference (OL-resultater – arkivert) 
(en) Tommy Thomson – Canadian Olympic Committee 
(en) Tommy Thomson – Canada Sports Hall of Fame 
(en) Tommy Thomson – National Track & Field Hall of Fame 
(en) Tommy Thomson – Track and Field Statistics
Daniel Kinsey

Daniel Chapin Kinsey (født 22. januar 1902 i St. Louis, Missouri, død 27. juni 1970 i Richmond, Indiana) var en amerikansk friidrettsutøver.   
Under OL 1924 vant Daniel Kinsey 110 meter hekk på 15,0, samme tid som sølvvinneren Sydney Atkinson fra Sør-Afrika. 


== OL-medaljer ==
 1924  Paris -  Gull i friidrett, 110 meter hekk  USA


== Referanser ==


== Eksterne lenker ==
(en) Daniel Kinsey – Olympedia 
(en) Daniel Kinsey – Sports-Reference (OL-resultater – arkivert) 
(en) Daniel Kinsey – Track and Field Statistics
Caffè mocca

Caffè mocca, mocca, mocha, og moccacino, er en kaffedrikk som er en versjon av caffè latte. Den består av sjokoladepulver eller sjokoladesaus blandet med espresso og dampet melk, toppet med melkeskum eller krem.
Storstraumen bru

Storstraumen bro er ei buebro på riksvei 9 i Bygland kommune, Aust-Agder. Den er 41,5 m lang og ble bygd i 1963. Broa går over strømmen mellom Byglandsfjorden og Åraksfjorden. I strømmen er det et sluseanlegg som ble anlagt i forbindelse med trafikken med båt på fjorden. DS «Bjoren» gikk i rute mellom Ose og Byglandsfjord og måtte bruke slusene for å komme gjennom Storstraumen.
Buebroa fra 1963 og ei eldre hvelvbro fra 1914 og ei bjelkebro fra 1922 ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de tre broene samt ei platebro fra 1963 17. april 2008.


== Referanser ==


== Eksterne lenker ==
«Storstraumen bru». Kulturminnesøk. Riksantikvaren – Direktoratet for kulturminneforvaltning.
Norsk Ponniavlsforening

Norsk Ponniavlsforening (NPA) er en interesseforening for oppdrettere av ponnirasene connemara, dartmoor, exmoor, gotlandsruss, new forest, sportsponni, shetlandsponni og welsh.
NPA er registrator for alle ponnier i Norge. Det vil si at de utsteder eller stempler hestepass for ponnier.
Grønndusker

Grønndusker er en gruppe grønnalger.
Vanlig grønndusk er en av de mest kjente artene.


== Arter ==

Cladophora aegagropila
Cladophora albida
Cladophora bertolonii
Cladophora blomquistii
Cladophora brasiliana
Cladophora callicoma
Cladophora catenata
Cladophora chlorocontracta
Cladophora coelothrix
Cladophora columbiana
Cladophora conferta
Cladophora conglomerata
Cladophora corallicola
Cladophora crispata
Cladophora crispula
Cladophora crystallina
Cladophora dalmatica
Cladophora delicatula
Cladophora expansa
Cladophora fascicularis
Cladophora feredayi
Cladophora flexuosa
Cladophora fracta
Cladophora fuliginosa
Cladophora glaucescens
Cladophora globulina
Cladophora glomerata
Cladophora gracilis
Cladophora graminea
Cladophora holsatica
Cladophora insignis
Cladophora intertexta
Cladophora jongiorum
Cladophora laetivirens
Cladophora liebetruthii
Cladophora liniformis
Cladophora longiarticulata
Cladophora longicellulata
Cladophora lutescens
Cladophora magdalenae
Cladophora mauritiana
Cladophora melagonium
Cladophora microcladioides
Cladophora montagneana
Cladophora montagnei
Cladophora nitida
Cladophora oligoclona
Cladophora ordinata
Cladophora pachyderma
Cladophora patula
Cladophora pellucida
Cladophora pellucidoidea
Cladophora physarthra
Cladophora profunda
Cladophora prolifera
Cladophora pseudorupestris
Cladophora pygmaea
Cladophora radians
Cladophora ramosissima
Cladophora ruchingeri
Cladophora sakaii
Cladophora sericea
Cladophora socialis
Cladophora stimpsonii
Cladophora submarina
Cladophora subtilis
Cladophora vadorum
Cladophora vagabunda
vanlig grønndusk


== Eksterne lenker ==
(en) Grønndusker – oversikt og omtale av artene i WORMS-databasen 
(en) Grønndusker i Encyclopedia of Life 
(en) Grønndusker i Global Biodiversity Information Facility 
(no) Grønndusker hos Artsdatabanken 
(sv) Grønndusker hos Dyntaxa 
(en) Grønndusker hos ITIS 
(en) Grønndusker hos NCBI 
(en) Kategori:Cladophora – bilder, video eller lyd på Wikimedia Commons 
(en) Cladophora – galleri av bilder, video eller lyd på Wikimedia Commons 
Cladophora – detaljert informasjon på Wikispecies
Henrik Aasarød

Henrik Aasarød (født 28. juli 1928 i Trondheim, død 8. april 2000) var en norsk fagforeningsmann, og formann for Norsk Sjømannsforbund i perioden 1972–1988.
Henrik Aasarød var tillitsmann i Norsk Sjømannsforbund i tilsammen 37 år, og formann i 16 år. Han startet som skipstillitsmann, og ble i 1951 såkalt fastlønnet tillitsmann ved forbundets avdelinger i Oslo, Rotterdam og København, før han i september 1964 tiltrådte som opplysningssekretær ved forbundets hovedkontor i Oslo. På landsmøtet i 1970 ble han valgt til å overta som forbundsformann når Olaf Karling skulle gå av med pensjon i 1972. Landsstyret i Norsk Sjømannsforbund innvilget i juli 1988 en søknad fra Aasarød om å gå av med pensjon ved fylte 60 år med begrunnelse i Aasarøds helse.
Henrik Aasarød opprettholdt Norsk Sjømannsforbunds tradisjon som det mest internasjonale av alle fagforbund, blant annet gjennom arbeidet i Nordisk Transportarbeiderføderasjon og Den Internasjonale Transportarbeiderføderasjonen (ITF), der han også hadde sentrale verv. Han var leder i Nordisk Transportarbeiderføderasjon 1981–1988, medlem av ITFs eksekutivkomité og medlem av Arbeiderpartiets sentralstyre.
Politisk blir Henrik Aasarød av mange best husket for å ha ledet Norsk Sjømannsforbund i kampen mot opprettelsen av Norsk internasjonalt skipsregister (NIS), en kamp som blant annet gjorde at kan kom på kant med mange av sine partifeller i Arbeiderpartiet og trolig var en medvirkende årsak til hans sviktende helse.
Olaf Karling

Olaf Karling (født 26. mars 1907 i Skärmnäs i Värmland, Sverige, død 9. mai 2000) var norsk fagforeningsmann og leder for Norsk Sjømannsforbund 1966–1972. Karling var også medlem av eksekutivkomiteen i Den Internasjonale Transportarbeiderføderasjonen.
Olaf Karling ble som 17-åring i 1925 medlem i det daværende Norsk Sjørestaurasjonsforbund, som kort tid etter ble hetende Norsk Stuert- og Kokkforbund. Der ble han bare 21 år gammel forbundsstyremedlem. Da Stuert- og Kokkforbundet i 1933 gikk inn i Norsk Matros og Fyrbøter Union skiftet forbundet navn til sitt nåværende, Norsk Sjømannsforbund.
Til sjøs fulgte Olaf Karling den tradisjonelle karrierestigen i byssa, messegutt, byssegutt, andrekokk, førstekokk og stuert, før han i 1937 gikk i land for å tiltrå som såkalt fastlønnet tillitsmann ved Norsk Sjømannsforbunds avdeling i Antwerpen. Under Andre verdenskrig var Karling tilbake i Norge hvor han deltok i det illegale forbundsstyret hjemme. Forbundets ledelse var eneste norske fagforbundsledelse som klarte å rømme landet i forbindelse med okkupasjonen, og satt i London og delvis i New York, og hadde sitt eget forbundsstyre ute.
Karling ble en kort periode værende ved forbundets avdeling i Oslo før han dro tilbake til Antwerpen. I 1950 ble Karling hentet til forbundets hovedkontor og ansatt som organisasjonssekretær, en posisjon der han ble sentral både i forbundets tariffarbeid og organisasjonsarbeid. Han ble valgt til forbundsleder ved forbundets landsmøte i 1966 og tok gjenvalg i 1970, men varslet allerede da at han ville gå av med pensjon i 1972, midt i valgperioden sin.
George Saling

George J. Saling (født 24. juli 1909 i Corydon i Iowa, død 15. april 1933 i Missouri) var en amerikansk friidrettsutøver. 
Favoritten foran finalen på 110 meter hekk under OL 1932 var Percy Beard. Han hadde tangert verdensrekorden på 100 meter hekk, og i tillegg satt ny verdensrekord på 120 yards hekk med tiden 14,2.
Den amerikanske kvalifiseringen ble arrangert i Stanford. Her John Keller foran George Saling og Percy Beard. I semifinalen under lekene satte Saling ny verdensrekord, og i finalen møttes disse tre amerikanerne, to briter og en tysker. Finalen ble vunnet av Saling på tiden 14,6 foran Beard (14,7).  
George Saling døde etter en bilulykke våren etter OL-triumfen, bare 23 år gammel.


== OL-medaljer ==
1932  Los Angeles -  Gull i friidrett, 110 meter hekk


== Referanser ==


== Eksterne lenker ==
(en) George Saling – Olympedia 
(en) George Saling – Sports-Reference (OL-resultater – arkivert) 
(en) George Saling – Iowa Sports Hall of Fame 
(en) George Saling – Track and Field Statistics
Tom Robbins

Tom Eugene  Robbins (født 22. juli 1932 i Blowing Rock, Nord-Carolina, USA) er en amerikansk forfatter. Hans romaner er ofte komplekse, ville historier med en sterk understrøm av sosial kommentar og satire. Han er særlig kjent for særegne historier, kreativt språk og vittige observasjoner. Hans roman Even Cowgirls Get the Blues (1976) ble filmatisert i 1993 av Gus Van Sant.


== Bibliografi ==
Another Roadside Attraction (1971)
Even Cowgirls Get the Blues (1976)
Still Life with Woodpecker (1980)
Jitterbug Perfume (1984)
Skinny Legs and All (1990)
Half Asleep in Frog Pajamas (1994)
Fierce Invalids Home from Hot Climates (2000)
Villa Incognito (2003)
Wild Ducks Flying Backward (2005) — en samling essays, anmeldelser og noveller.


== Referanser ==


== Eksterne lenker ==
AFTRlife – fanside
Salon.com – salon.com mini-biografi
A biographical essay - biografi (2003)
Forrest Towns

Forrest Grady Towns (født 6. februar 1914 i Fitzgerald, Georgia død 9. april 1991 i Athens, Georgia) var en amerikansk friidrettsutøver. 
Towns var hekkeløper og hadde i løpet av karrieren bare én virkelig stor sesong: 1936. Dette året var han ubeseiret, han satte to verdensrekorder på spesialdistansen 110 meter hekk, og fra dette året stammer hans 20 beste tider. Til Towns store lykke var dette også et olympisk år.
Den første verdensrekorden satte han i Chicago i juni, da han løp på 14,1. I mellomheatet under OL i Berlin tangerte han denne rekorden, og deretter vant han finalen på tiden 14,2, to tideler foran briten Donald Finlay.
27. august 1936 satte han deretter verdensrekord i Oslo på 13,7. Verken før eller senere har verdensrekorden på korthekken blitt forbedret like mye på en gang. Rekorden ble stående i 14 år, også dette er rekord når det gjelder 110 meter hekk. 


== OL-medaljer ==
1936  Berlin -  Gull i friidrett, 110 meter hekk  USA


== Eksterne lenker ==
(en) Forrest Towns – Olympedia 
(en) Forrest Towns – Sports-Reference (OL-resultater – arkivert) 
(en) Forrest Towns – National Track & Field Hall of Fame 
(en) Forrest Towns – Track and Field Statistics
Gazanfar Musabekov

Gazanfar Mahmud oglu Musabekov (moderne aserbajdsjansk Qəzənfər Mahmud oğlu Musabəyov, født 14. juli/26. juli  1888 i Perebidil, provinsen Guba, død 9. februar 1938 i provinsen Baku) var en aserbajdsjansk revolusjonær og statsmann.
Fra 1929 til 1931 var han formann for Sentralkomitéen i den Aserbajdsjanske SSR.
Fra 1931 til 1936 var han formann for den Transkaukasiske SFSR og var president av det øverste sovjet sammen med Nedirbay Aytakov og Fayzulla Khodzhayev.
Under Josef Stalins utrenskninger, ble han i juni 1937 arrestert, anklaget for forræderi mot Sovjetunionen, dømt til døden og henrettet den 9. februar 1938.
En aserbajdsjansk lastebåt er oppkalt etter ham.


== Referanser ==
Høstutstillingen 900moh

Høstutstillingen 900moh er en kunstutstilling i Galleri Beito på Radisson BLU Resort Hotel på Beitostølen i Øystre Slidre. Den er en av fire hovedutstillinger i året, som følger de fire årstidene. En av de sentrale pådriverne som fikk igang høstutstillingen er Arne Paus.Utstillingene er fra 2010 arrangert av Galleri Beito og Beitohallen Galleri for figurative samtidskunst. 
Første utstilling var i 2006.
Neste utstilling var i 2007 med  kunst av Arne Paus, Svein Solem, Jan Petter Bratsberg, Tore Hogstvedt, Toril Kojan, Stian Sabel Venemark, m.fl.
Arrangementet ble i 2008 til i et samarbeid mellom Beitostølen Resort, Galleriservice og Carpe Futura. Ansvarlig for utstillingen var Bjørn Hurum. På vernissasjen var det nærmere 500 gjester. Blant utstillerne dette året var Bratsberg og Solem i tillegg til Rino Larsen og Helle Wårås.
Da Carpe Futura i forkant av utstillingsåpning i 2009, trakk seg ut av samarbeidet, ble arrangementet derfor relansert i et samarbeid mellom Arne Paus, Steff Herbern ved tidligere Herbern Marina på Aker Brygge og Kay Sveum i Kays Lobbybar, på Radisson BLU Resort hotell på Beitostølen. Som et resultat ble selskapet Galleri Beito opprettet i februar 2010 for å fortsette med utstillinger under logoen «Galleri for figurativ samtidskunst Beitohallen».I 2010 ble utstillingen arrangert av Galleri Beito og Beitohallen Galleri for figurative samtidskunst. Dette året var blant annet Darek Adamski, Trine Folmoe, Kari Grasmo, Dag Hol, Jan Harr, Yngve Reidar Vold og Arne Paus med blant utstillerne.


== Kunstnere ==
Merk at lista er ufullstending og kan inneholde feil


== Referanser ==


== Eksterne lenker ==
Høstutstillingen 900 moh.
Randy Matson

James Randel «Randy» Matson (født 5. mars 1945 i Pampa i Texas) er en amerikansk tidligere kulestøter. Under OL i Tokyo 1964 vant han sølv med 20,20 m bak landsmannen Dallas Long. Fire år senere ble han olympisk mester i Mexico by 1968, med 20,54 m.
I løpet av karrieren støtte han i 12 stevner over 21 meter, og i 25 stevner over 20 meter. Den beste serien hadde han i 1970 i Berkeley: 21,18 – 20,75 – 21,25 – 21,75 – 20,94 – 20,97.
Han vant gull i kulestøt under de Panamerikanske leker 1967 i Winnipeg i Canada.


== Meritter ==


=== OL ===


=== Verdensrekorder ===
1965: 21,52 m
1967: 21,78 m


== Referanser ==


== Eksterne lenker ==
(de) Randy Matson – Munzinger Sportsarchiv 
(en) Randy Matson – Olympics.com 
(en) Randy Matson – Olympic.org 
(en) Randy Matson – Olympedia 
(en) Randy Matson – Sports-Reference (OL-resultater – arkivert) 
(en) Randy Matson – World Athletics 
(en) Randy Matson – National Track & Field Hall of Fame 
(en) Randy Matson – Track and Field Statistics
IKANO

IKANO er et internasjonalt konsern med hovedkontor i Luxembourg, med virksomheter i hele Europa, og over 4000 ansatte. I Norge finnes blant annet Ikano Bank og  Ikano Retail Centres. Konsernet eies av tre sønner av Ingvar Kamprad, grunnleggeren av IKEA, Peter, Jonas og Mathias Kamprad.
IKANO har virksomheter innen:

Finansvirksomhet (Lund)
Eiendom (Lund)
Forsikringer (Luxembourg)
Kapitalforvaltning (Luxembourg)
Detaljhandel (Singapore)
Ikano Retail Centres


== Eksterne lenker ==
Offisielt nettsted
Tommys inferno

Tommys inferno er en norsk filmkomedie fra 2005. Filmen er skrevet og regissert av Ove Raymond Gyldenås.
Tommys inferno ble sett av over 100 000 publikummere og betegnes dermed som en suksess. Filmen vant ungdomsjuryens hovedpris under filmfestivalen i Zlín i 2006 og ble nominert til Amandaprisen 2006 i klassen beste barne- og ungdomsfilm. Dessuten ble den i 2007 kåret av Dagbladets lesere til den beste norske filmen lagd mellom 1982 og 2007.


== Handling ==
Filmens hovedperson er Tommy. Han og kjæresten, Maria, har vært sammen lenge nok til at hun synes det er på tide med noe mer enn bare klining. Tommy derimot, som er sønn av en prest han aldri har møtt og har ekstrajobb som altergutt, har en idé om at sex er noe som høres ekteskapet til og vil «vente litt». Tommys kamerat Ahmed er født inn i en familie av strengt praktiserende muslimer, men har selv et avslappet og heller liberalt forhold til islam. Ahmed ønsker i motsetning til Tommy sterkt å benytte seg av friheten som voksen, og skriver historier for et pornoblad inspirert av Tommy og Marias forhold.
Etterhvert får Maria nok av Tommys unnvikenhet, og dumper ham til fordel for en annen. Tommy forsøker desperat å få henne tilbake, men da blir tilværelsen bare enda mørkere for ham.


== Referanser ==


== Eksterne lenker ==
(en) Tommys inferno på Internet Movie Database 
(no) Tommys inferno i Nasjonalbibliotekets filmografi 
(no) Tommys inferno hos Filmfront 
(sv) Tommys inferno i Svensk Filmdatabas 
(da) Tommys inferno i Danmark Nationale Filminstitut 
(en) Tommys inferno på Rotten Tomatoes
Edward Hopper

Edward Hopper (født 22. juli 1882 i Nyack i delstaten New York i USA, død 15. mai 1967 i New York City) var en amerikansk kunstner. Hopper er mest kjent for oljemalerier som fremstilte hans syn på det moderne, amerikanske livet. 


== Liv og virke ==


=== Bakgrunn ===
Edward Hopper var annet barn av Garret Henry Hopper og Elizabeth Griffiths Smith Hopper. Fra 1900 til 1906 studerte han illustrasjon ved New York School of Art (Chase School, senere Parsons) under Frank Vincent Dumond og Arthur Keller, og maleri underi William Merritt Chase, Kenneth Hayes Miller og Robert Henri, mentor for Ashcan School.


=== Malerkunst ===
Årene 1906/1907, 1909 og 1910 reiste han rundt i Europa og besøkte blant annet Paris, London, Brussel, Amsterdam og Berlin. Reisene betød meget for Hopper, noe man forstår av hans malerier. Fremst kanskje reisene gjennom USA gjenspeiler seg i maleriene, men Mexico og Europa fikk også besøk av Hopper.
Fra 1905 arbeidet Edward Hopper som illustratør for reklamebyråer (særlig for C. C. Phillips & Co.). Denne virksomhet, som var hans hovedinntektskilde for de neste tyve årene, betraktet han ikke som del av sitt kunstneriske virke. I 1913 deltok han på Armory Show i New York City og solgte der for 250 dollar sitt første malery, «Sailing». Fra 1915 kom noen lite kjente raderinger. Frem til han var 42 år gammel kunne ikke Jopper livnære seg av malerkunsten.
Edward Hoppers mest berømte verk er «Nighthawks» (1942), som forestiller fire mennesker på en nattåpen amerikansk diner. 
Hopper forsøker her å gestalte den psykiske fremmedgjøring  mellom maleriets personer. Den var inspirasjon til en poster kalt «Boulevard of Broken Dreams» av den østerrikske maleren Gottfried Helnwein. I hans versjon besøkes restauranten av Humphrey Bogart, Marilyn Monroe og James Dean. Bak disken står Elvis Presley. Det finnes også et poster der personena på bildet er karakterer fra TV-Serien Simpsons.
Hopper er berømt for sin bruk av lys i sina malerier. Både i malerier som «Nighthawks» som skildrer bysmiljøer og i malerier eär man får titte inn i et rom spiller lyset et avgjørende moment. I flere av Hoppers malerier er horisontlinjen skjult, hoe som bidrar til en drømmeaktig stemning. Noen malerier gir også tegn på eb  en underliggende uro.
Hans siste verker er fra 1965: «Chair Car» og «Two Comedians».


== Referanser ==


== Eksterne lenker ==
(en) Edward Hopper – kategori av bilder, video eller lyd på Commons 
(en) Edward Hopper på Internet Movie Database 
(en) Edward Hopper hos The Movie Database 
(en) Edward Hopper på Discogs 
(en) Edward Hopper på MusicBrainz